
	1.
	Noteikumu projekts
4.2. ja atbalstu piešķir saskaņā ar Komisijas regulu Nr. 2023/2831, Komisijas regulu Nr. 1408/2013 vai Komisijas regulu Nr. 717/2014, pirms de minimis atbalsta piešķiršanas atbalsta sniedzējs pārbauda, vai plānotais de minimis atbalsts kopā ar iepriekšējos trijos gados no atbalsta piešķiršanas dienas piešķirto de minimis atbalstu viena vienota uzņēmuma līmenī nepārsniedz šajā apakšpunktā minētajās Komisijas regulās noteikto maksimālo de minimis atbalsta apmēru;
	Priekšlikums
Aicinām precizēt MK noteikumu projekta 4.2.apakšpunkta redakciju, svītrojot atsauci uz Komisijas regulu Nr.717/2014, ņemot vērā, ka Komisijas regulas Nr.717/2014 ietvaros de minimis atbalsta robežvērtība tiek skaitīta fiskālo gadu periodā, turklāt attiecīgā regulējuma de minimis atbalsta robežvērtību rēķināšanas nosacījums ir jau ietverts MK noteikumu projekta 4.3.apakšpunktā.
 
Piedāvātā redakcija
-
	Kerolaina Pastare (FM)

	2.
	Noteikumu projekts
4.3. atbalstu piešķir saskaņā ar Komisijas regulu Nr. 717/2014, pirms de minimis atbalsta piešķiršanas atbalsta sniedzējs pārbauda, vai atbalsta saņēmējam minētais atbalsts nepalielina attiecīgajā fiskālajā gadā, kā arī iepriekšējos divos fiskālajos gados piešķirtā de minimis atbalsta kopējo apmēru līdz līmenim, kas pārsniedz Komisijas regulas Nr. 717/2014 3. panta 2.a  un 3. punktā (saimnieciskās darbības veicējiem, kuri darbojas zvejniecības un akvakultūras nozarē saskaņā ar Komisijas regulu Nr. 1379/2013), Komisijas regulas Nr. 2023/2831 3. panta 2. punktā vai Komisijas regulas Nr. 1408/2013 3. panta 2 punktā (saimnieciskās darbības veicējiem, kuri nodarbojas ar lauksaimniecības produktu primāro ražošanu) noteikto maksimālo de minimis atbalsta apmēru. Izvērtējot finanšu atbalsta apmēru, atbalsta sniedzējs vērtē piešķirto de minimis atbalstu viena vienota uzņēmuma līmenī;
	Priekšlikums
Aicinām papildināt MK noteikumu projekta 4.3.apakšpunkta redakciju arī ar atsauci uz Komisijas regulas Nr.1408/2013 3.panta 3.punktu, kurā ir ietverts nosacījums par kumulatīvo de minimis atbalsta summu, ko nedrīkst pārsniegt uzņēmumi, kas nodarbojas ar lauksaimniecības produktu primāro ražošanu vienas dalībvalsts ietvarā jebkurā trīs gadu periodā. Papildus aicinām attiecīgajā 4.3.apakšpunkta redakcijā dzēst vārdus "Komisijas regulas Nr. 2023/2831 3. panta 2. punktā vai Komisijas regulas Nr. 1408/2013 3. panta 2 punktā (saimnieciskās darbības veicējiem, kuri nodarbojas ar lauksaimniecības produktu primāro ražošanu) noteikto maksimālo de minimis atbalsta apmēru.".

 
Piedāvātā redakcija
-
	Kerolaina Pastare (FM)

	3.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Skaidrojam, ka nepieciešamais informācijas glabāšanas termiņš izriet ne vien no Komisijas regulas Nr.2023/2831 6.panta 3.punkta, bet arī no Komisijas regulas Nr.2023/2831 6.panta 7.punkta un Padomes Regulā (ES) 2015/1589 (2015.gada 13.jūlijs), ar ko nosaka sīki izstrādātus noteikumus Līguma par Eiropas Savienības darbību 108.panta piemērošanai (kodificēta redakcija) (jeb Procesuālā regula) noteiktā 10 gadu noilguma perioda. Lūdzam precizēt anotācijā sniegto informāciju "Turklāt, Komisijas regulas Nr.2023/2831 6. panta 3. punkts nosaka, ka dalībvalstis reģistrēto informāciju par de minimis atbalstu glabā 10 gadus no atbalsta piešķiršanas dienas.", izsakot attiecīgo nosacījumu, piemēram, piedāvātajā redakcijā.
 
Piedāvātā redakcija
Turklāt, Komisijas regulas Nr.2023/2831 6. panta 3. punkts un 7.punkts,  Komisijas regulas Nr. 717/2014 6. panta 4. punkts un Komisijas regulas Nr. 1408/2013 6. panta 4. punkts nosaka, ka dalībvalstis reģistrēto informāciju par de minimis atbalstu glabā 10 gadus no atbalsta piešķiršanas dienas.
	Kerolaina Pastare (FM)



